Աստղերի շրջան

[մինի|[Կառլո Դոլչի, «Մադոննան փառավորված», 1670, յուղաներկ, կտավ, Սթենֆորդի թանգարան, Կալիֆոռնիա]]
**Աստղերի շրջան**, հաճախ խորհրդանշում է միասնություն, համերաշխություն և ներդաշնակություն դրոշների, նշանների և զինանշանների վրա։ Խորհրդանիշը հանդիպում է սրբանկարներում, որոնք կապված են Հովհաննես Աստվածաբանի հայտնության «Արև հագած կնոջ» հետ, ինչպես նաև աստղերի շրջանակը կարող է այլաբանորեն պատկերել անմահության պսակը բարոկկո արվեստի գործերում։

## Արև հագած կինը
Նոր Կտակարանը տալիս է հետևյալ նկարագրությունը․

Եվ երկնքում մի մեծ նշան երևաց. մի կին՝ արեգակը հագած, լուսինն էլ՝ իր ոտքերի տակ, և իր գլխին՝ տասներկու աստղերի պսակ։ Եվ նա, հղի լինելով, աղաղակում էր՝ երկունք քաշելով ու չարչարվելով, որ ծներ։

Կաթոլիկ ավանդույթի մեջ Ապոկալիպսիսի կնոջ կերպարը մեկնաբանվում է որպես հիշատակում Մարիամ Աստվածածնի մասին։ Հետևաբար, հաճախ Մարիամ Աստվածածինը պատկերված է պսակով կամ աստղերի շրջանակով։ Այս հատկանիշն ամրագրվել է Ֆրանցիսկո Պաչեկոյի «Նկարչության արվեստում», որը հաստատել է Մարիամ Աստվածածնի կերպարի մանրամասն պատկերագրությունը։ Դրան հետևել են Մուրիլյոն և նրա դպրոցը, և նրանց ազդեցությունը տարածվել է նաև այլ նկարիչների վրա։

## Եվրամիություն
Եվրոպայի դրոշը բաղկացած է 12 ոսկե աստղերից, որոնք ծրջանաձև դասավորված են կապույտ ֆոնի վրա։ Աստղերը խորհրդանշում են Եվրոպայի ժողովուրդների միասնության, համերաշխության և համերաշխության իդեալները։ Աստղերի թիվը ոչ մի ընդհանուր բան չունի Եվրամիության անդամ երկրների թվի հետ, քանի որ շրջանակը միության խորհրդանիշն է ավելի լայն իմաստով։

Դրոշի դիզայներներից մեկը՝ Արսեն Հեյթսը, 1987 թվականին բացահայտել է, որ ոգեշնչվել է տասներկու աստղերի պսակով, որոնք հաճախ հանդիպում են Մարիամ Աստվածածնի ժամանակակից պատկերներում։ Այնուամենայնիվ, նա կարծում էր, որ պատրաստի դիզայնը որևէ կրոնական իմաստ չի պարունակում, ինչը հաստատում են նաև վերջնական դիզայնի համար պատասխանատու անձինք։

## Անմահության պսակ
Անմահության պսակը գրական և կրոնական փոխաբերություն է, որն ավանդաբար արվեստում ներկայացվել է նախ որպես դափնեպսակ, իսկ ավելի ուշ՝ որպես աստղերի խորհրդանշական շրջանակ (հաճախ պսակի, ականախույրի կամ ճաճանչապսակի տեսքով)։ Պսակը հայտնվում է բարոկկո արվեստի մի շարք պատկերագրական և այլաբանական գործերում՝ կրողի անմահությունը ներկայացնելու համար։

## Պատկերասրահ
### Որպես կրոնական խորհրդանիշ

Պատկեր:Boms Pfarrkirche Mariengruppe.jpg|Կույս Մարիամը աստղերի պսակով, Գրենոբլ, Ֆրանսիա
Պատկեր:Gardenenclosed.jpg|«Մադոննան փակ պարտեզում», արձան Նիդեռլանդների Վարֆեյզեն քաղաքում
Պատկեր:DULURI.JPG|Սգացող մայր, արձան Զեյթուն քաղաքում, Մալթա
Պատկեր:Blessed mary basilica san julio orta.jpg|Սուրբ Կույս Մարիամ, Սուրբ Ջուլիոյի բազիլիկա, Օրթա, Իտալիա


### Կրոնական խորհրդանիշ չէ
#### Դրոշներ

Պատկեր:Flag of Europe.svg|Եվրոպայի դրոշը, աստղերի շրջանակը խորհրդանշում է եվրոպական միասնությունը
Պատկեր:International Paneuropean Union flag.svg|Համաեվրոպական միության դրոշ (աստղերը ավելացվել են Եվրոպայի դրոշի ստեղծումից հետո)
Պատկեր:Flag of the United States (1777-1795).svg|ԱՄՆ-ի առաջին, 13-աստղանի դրոշը (ըստ լեգենդի՝ կարվել է Բեթսի Ռոսսի կողմից)
Պատկեր:Flag of Myanmar (1974-2010).svg|Մյանմարի դրոշը, 1974-2010
Պատկեր:Flag of the Cook Islands.svg|Կուկի կղզիների դրոշը, 15 աստղերը խորհրդանշում են պետության կղզիները
Պատկեր:Flag of Cape Verde.svg|Կաբո Վերդեի դրոշը
Պատկեր:Flag of the All-National Congress of the Chechen People.svg|Չեչեն ժողովրդի ազգային կոնգրեսի դրոշը, 9 աստղերը խորհրդանշում են թուքհումները՝ չեչենների թեյպերի (ցեղերի) միությունները


#### Զինանշաններ

Պատկեր:FBISeal.png|ՀԴԲ զինանշանը, աստղերը նշում են ԱՄՆ առաջին տասներեք Նահանգները
Պատկեր:Seal Of The President Of The Unites States Of America.svg|ԱՄՆ նախագահի զինանշանը
Պատկեր:Coat of arms of Brazil.svg|Բրազիլիայի զինանշանը
Պատկեր:Golden coat of arms of Singapore.jpg|Սինգապուրի զինանշանը


#### Անմահության պսակ

Պատկեր:Corona immortalitatis.jpg|**Անմահության պսակը,** որը դրել է Էթերնան (Հավերժություն) Շվեդիայի ազնվական ժողովի վրա, Դավիթ Կլյոկեր-Էրենստրալի որմնանկարը


## Ծանոթագրություններ

Կատեգորիա:Եվրոպական միության խորհրդանիշներ
Կատեգորիա:Խորհրդանիշներ